ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் சார்பில் “விநியோக மின்மாற்றிகளை சரிசெய்வதற்கான நடைமுறைக் குறியீடு” குறித்த கலந்துரையாடல்
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
இந்திய தர நிர்ணய அமைவனம் ,சென்னை , தமிழக அரசு அதிகாரிகளுக்கு அவர்களின் துறைகள் தொடர்பான தரநிலைகளை உணர்த்தும் வகையில் பயிற்சி நிகழ்ச்சிகளை ஏற்பாடு செய்து வந்தது. பள்ளிகள்/கல்லூரி மாணவர்களுக்காக தர நியம அமைப்பின் வழிகாட்டிகளுக்கான உறுப்பினர்களான பயிற்சித் திட்டங்களையும் BIS நடத்துகிறது.
இப்போது, BIS ஒவ்வொரு மாதமும் தொழில்துறையின் நலனுக்காக "மானக் மந்தன்" என்ற தலைப்பில் புதிய தொடர் கலந்துரையாடல் நிகழ்ச்சிகளை ஏற்பாடு செய்யத் தொடங்கியுள்ளது, தொழில்துறை மற்றும் வர்த்தக அமைப்புகள், வர்த்தக சபைகள், தொழில் சங்கங்கள், பொதுத்துறை நிறுவனங்கள் அல்லது அத்தகைய தயாரிப்புகளைப் பயன்படுத்தும் நிறுவனங்கள், அரசுத் துறைகள், ஒழுங்குமுறை அமைப்புகள், ஆய்வகங்கள், சிவில் சமூகக் குழுக்கள் மற்றும் கல்வியாளர்களுக்கு புதிய தரநிலைகளை அறிமுகப்படுத்தவும், உள்ளூர் உற்பத்தியாளர்களுக்கு முக்கியமான திருத்தங்கள் / திருத்தங்கள் மற்றும் பரவலான புழக்க வரைவுகளைப் பகிரவும் திட்டமிடப்பட்டுள்ளது.
இது சம்பந்தமாக, இந்திய தர நிர்ணய அமைவனம் , சென்னை கிளை அலுவலகம் -I "விநியோக மின்மாற்றிகளை பழுதுபார்ப்பதற்கான நடைமுறைக் குறியீடு" என்ற தலைப்பில், "மானக் மந்தன் நிகழ்ச்சியை சென்னையில் இன்று ஏற்பாடு செய்தது. மின்சார வாரியங்கள், தொழிற்சாலைகள், ரயில்வே, குடியிருப்புகள், கல்வி நிறுவனங்கள் போன்ற அனைத்து மின் பயன்பாடுகளிலும் தவறாமல் பயன்படுத்தப்படும் விநியோக மின்மாற்றிகள் தொடர்ந்து செயல்பாட்டில் உள்ளன. இவை அனைத்திற்கும் அவ்வப்போது பழுதுபார்ப்பு மற்றும் பராமரிப்பு தேவைப்படுகின்றது.. ஆனால் , இதன் பாதுகாப்பைக் கவனித்துக்கொள்வதற்கு எந்த நடைமுறைக் குறியீடும்  இல்லை. மேலும் வரைவுத் தர நியமமானது, அதிக ஆற்றல் திறனைப் பெறுவதற்கும் பயனளிக்கும்.
விநியோக மின்மாற்றிகளைப் பழுதுபார்க்கும் தொழில்நுட்ப நபர்கள், மின் சோதனை ஆய்வக நபர்கள், தெற்கு ரயில்வே, பொறியியல் கல்லூரிகளைச் சேர்ந்த நபர்கள் , தொழில் சங்கங்களின் மாநில மற்றும் மத்திய துறை உறுப்பினர்கள், HCC , CCC  மற்றும் CII , TANSIA ஆகியவற்றில் இருந்து அழைக்கப்பட்ட 40 தொழில்நுட்ப உறுப்பினர்கள் நிகழ்ச்சியில் பங்கேற்றனர். தர நியமத்தில் குறிப்பிடப்பட்டுள்ள மூலப்பொருட்களின் தேவைகள் முதல் பழுதுபார்த்த பிறகு சோதனை வரை இந்நிகழ்வில் விவாதிக்கப்பட்டது. பெறப்பட்ட கருத்துக்கள் வரைவு தர நியமங்களின் முன்னேற்றத்திற்காக பயன்படுத்தப்படும்.
ஸ்ரீமதி எஸ் லக்ஷ்மி, மேற்பார்வை பொறியாளர்  தொடக்க உரையை நிகழ்த்தினார். ஸ்ரீமதி ஜி பவானி விஞ்ஞானி இ & தலைவர்  திட்டத்தின் நோக்கங்கள் குறித்து பேசினார், திரு ஜோஸ் சார்ல்ஸ் ,விஞ்ஞானி-டி "விநியோக மின்மாற்றிகளை பழுதுபார்ப்பதற்கான நடைமுறைக் குறியீடு" என்ற தலைப்பில் தொழில்நுட்ப கலந்துரையாடலை நிகழ்த்தினார். ஜ்யோத்ஸ்னா பிரியா, விஞ்ஞானி- பி, BIS செயல்பாடுகள் மற்றும் e BIS குறித்தும் விளக்கமளித்தார்.
இளைஞர் நலன் மற்றும் விளையாட்டு அமைச்சகம்
இமயமலைப் பகுதியில் ரூ.506.23 கோடியில் பல்வேறு வகையிலான 77 விளையாட்டு கட்டமைப்புத் திட்டங்களுக்கு அனுமதி வழங்கப்பட்டுள்ளது; திரு அனுராக் தாக்கூர்
நாட்டில் விளையாட்டுக்களில் பங்கேற்பதை ஊக்கப்படுத்த இமயமலைப் பகுதி உட்பட இளைஞர் நலன் மற்றும் விளையாட்டுக்கள் அமைச்சகம் பல திட்டங்களை அமல்படுத்தி வருகிறது. விளையாட்டுக்கள் இந்தியா திட்டத்தின் கீழ், இமயமலைப் பகுதியில் ரூ.506.23 கோடியில் பல்வேறு வகையிலான 77 விளையாட்டு கட்டமைப்புத் திட்டங்களுக்கு அனுமதி வழங்கப்பட்டுள்ளதாக இந்தத் துறைக்கான அமைச்சர் திரு அனுராக் தாக்கூர் தெரிவித்துள்ளார்.
மக்களவையில் இன்று கேள்வி ஒன்றுக்கு எழுத்த மூலம் அளித்த பதிலில் இதனைத் தெரிவித்துள்ள அமைச்சர், மேலும், 24 விளையாட்டுக் கல்வி கழகங்கள் அங்கீகரிக்கப்பட்டுள்ளன என்றார். மாவட்ட அளவில் 199 விளையாட்டுக்கள் இந்தியா மையங்களும், மாநில அளவில் 11 விளையாட்டுக்கள் இந்தியா மையங்களும் அனுமதிக்கப்பட்டுள்ளதாக அமைச்சர் தெரிவித்தார்.
ஜம்மு காஷ்மீரில் விளையாட்டு வசதிகள் விரிவாக்கத் திட்டத்தின் கீழ், ரூ.273.85 கோடி மதிப்புக்கு முப்பது விளையாட்டு கட்டமைப்புத் திட்டங்களுக்கும், விளையாட்டு சாதனங்களுக்கும், ஒப்புதல் அளிக்கப்பட்டிருப்பதாக அவர் கூறினார்.
கடந்த மூன்று ஆண்டுகளில் பல்வேறு விளையாட்டு மேம்பாட்டு திட்டங்களின் கீழ், தமது அமைச்சகத்தால் ரூ.4,694.92 கோடி ஒதுக்கப்பட்டு ரூ.4,590.89 கோடி விடுவிக்கப்பட்டிருப்பதாக திரு அனுராக் தாக்கூர் கூறினார்.
மின்னணு மற்றும் தகவல் தொழில்நுட்பம்
ஜூலை 2022 வரை 152.5 கோடி ஆதார் எண் சரிபார்ப்பு
இந்தியா முழுவதும் ஆதார் பதிவு, பயன்பாடு போன்ற செயல்பாடுகள் சிறப்பாக முன்னேறி வருகிறது, ஜூலை 2022 இறுதியில், 134.11 கோடிக்கும் அதிகமான ஆதார் எண்கள் உருவாக்கப்பட்டுள்ளன என்றும் இந்தியாவின் தனிப்பட்ட அடையாள ஆணையம் தெரிவித்துள்ளது.
ஜூலை மாதத்தில் 1.47 கோடி ஆதாரில் பல்வேறு தகவல்கள் வெற்றிகரமாக மேம்படுத்தப்பட்டுள்ளன. மேலும் பொதுமக்களின் கோரிக்கைகளைத் தொடர்ந்து இதுவரை  63.55 கோடி ஆதார் எண்கள் புதுப்பிக்கப்பட்டுள்ளன. இந்த புதுப்பிப்புப் பணிகள் பயோமெட்ரிக் அடிப்படையில் ஆதார் மையங்களிலும், ஆன்லைன் ஆதார் தளத்தைப் பயன்படுத்துவதன் மூலமும் மேற்கொள்ளப்பட்டு வருகின்றன.
ஜூலை மாதத்தில், ஆதார் மூலம் 152.5 கோடி அங்கீகார பரிவர்த்தனைகள் மேற்கொள்ளப்பட்டுள்ளன. இந்த மாதாந்திர பரிவர்த்தனை எண்களில் பெரும்பாலானவை கைரேகை பயோமெட்ரிக் அங்கீகாரத்தைப் பயன்படுத்தி , அதைத் தொடர்ந்து தனிநபர் அடையாளங்களைப் பயன்படுத்தி செய்யப்பட்டன.
ஜூலை 2022 வரை 152.5 கோடி ஆதார் எண் சரிபார்க்கப்பட்டுள்ளது. புதிதாக 53 லட்சம் ஆதார் எண்கள் உருவாக்கப்பட்டுள்ளன. அதில் 18 வயதுக்கு குறைவானவர்கள் அதிகம். சுமார் 900 மத்திய, மாநில சமூக நலத்திட்டங்களுக்கு ஆதார் பயன்படுத்த வேண்டுமென்று அறிவுறுத்தப்பட்டுள்ளது. ஆதார் வழியாக பணம் பட்டுவாடா செய்யப்படும் முறையில் பயனாளிகளுக்கு ரூ.12,511 கோடி வழங்கப்பட்டுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1856299
நுகர்வோர் நலன், உணவு மற்றும் பொது விநியோகம் அமைச்சகம்
பொது முடக்கம் அமலில் உள்ள நிலையில், மாநிலங்கள் யூனியன் பிரதேசங்களின் உணவுத்துறை அமைச்சர்களுடன் திரு.ராம்விலாஸ் பஸ்வான் காணொளி காட்சி மூலம் உணவு தானியங்கள் விநியோகம் குறித்து சீராய்வு செய்தார்
பொது முடக்கம் அமலில் உள்ள நிலையில், அத்தியாவசிப் பொருட்கள் பதுக்கலோ அல்லது அதன் விலையேற்றமோ இல்லாததை மாநிலங்கள் உறுதி செய்ய வேண்டும் என்று மத்திய அரசு கேட்டுக் கொண்டுள்ளது. மாநிலங்கள் மற்றும் யூனியன் பிரதேசங்களின் உணவு, பொது விநியோகத்துறை மற்றும் உணவு வழங்கல் துறை அமைச்சர்களுடன் இன்று நடந்த காணொளி காட்சி மூலமான ஆலோசனையின் போது, மத்திய நுகர்வோர் விவகாரம், உணவு மற்றும் பொது விநியோகத்துறை அமைச்சர் திரு.ராம்விலாஸ் பஸ்வான் இதை தெரிவித்தார். உள்ளூர் சந்தைகளில் நியாயமான விலையில் அத்தியாவசிப் பொருட்கள் கிடைப்பதை உறுதி செய்ய சிறிய அளவிலான திட்டங்கள் வகுக்கப்பட வேண்டும் என்று அவர் கேட்டுக் கொண்டார். அத்தியாவசியப் பொருட்கள் சட்டத்தின் கீழ் மாநிலங்கள், இணக்கமான சூழ்நிலையை ஏற்படுத்துவதற்கான அதிகாரங்களை பெற்றுள்ளன என்று திரு.ராம்விலாஸ் பஸ்வான் கூறினார்.
ரபி சந்தை பருவ கோதுமையை ஏப்ரல் 15ம் தேதி முதல், கொள்முதல் செய்வதற்கான பணிகளை தொடங்க அனைத்து ஏற்பாடுகளையும் செய்யும்படி உத்தரவிடப்பட்டுள்ளது என்று திரு.ராம்விலாஸ் பஸ்வான் கூறினார். பிரதமர் நரேந்திர மோடியின் வழிகாட்டுதல்கள் மற்றும் மேற்கோள்களின்படி, இந்த கொள்முதல் பருவத்தில் சமூக இடைவெளியை தீவிரமாக பின்பற்ற வேண்டும் என்று உத்தரவிடப் பட்டுள்ளதாகவும் திரு.பஸ்வான் கூறினார். பணியில் ஊழியர்கள், பணியாளர்கள் மற்றும் தொழிலாளர்கள் பின்பற்ற வேண்டிய நடைமுறைகள் குறித்த விவரம் தயாரிக்கப்பட்டு, அனைத்து கொள்முதல் மையங்கள், கிடங்குகள், அலுவலகங்கள் உள்ளிட்டவற்றுக்கு அனுப்பி வைக்கப்படும். மேலும், தொழிலாளர் பற்றாக்குறை இல்லாத நிலையும் உறுதி செய்யப்படும் என்றும் அமைச்சர் தெரிவித்தார்.
பிரதமரின் கரீப் கல்யாண் அன்ன யோஜனா திட்டத்தின் கீழ் இலக்குகளை எட்டுவதற்கு போதுமான அளவு உணவு தானிய இருப்புக்கள் மாநிலங்கள் மற்றும் யூனியன் பிரதேசங்களுக்கு அளிக்கப்படும் என்று திரு.பஸ்வான் கூறினார்.
(Visitor Counter : 81
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 196.64 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 196.64 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.29 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1848145
பிரதமர் அலுவலகம்
விமானப் போக்குவரத்து துறை மக்களை ஒருங்கிணைப்பதுடன் தேசத்தின் முன்னேற்றத்திற்கும் ஊக்கமளிக்கிறது: பிரதமர்
கொரோனாப் பெருந்தொற்றுக்குப் பிந்தைய காலத்தில் விமானப் பயணிகளின் எண்ணிக்கை 4.45 லட்சத்தை எட்டி சாதனை படைத்திருப்பதற்கு பிரதமர் நரேந்திர மோடி பாராட்டு தெரிவித்துள்ளார். இதேப் போல் விமான நிலையங்களின் எண்ணிக்கை அதிகரித்திருப்பதையும் அவர் பாராட்டியுள்ளார்.
மத்திய விமானப் போக்குவரத்து துறை அமைச்சர் திரு ஜோதிர் ஆதித்ய சிந்தியாவின் ட்விட்டர் பதிவுக்கு பிரதமர் வெளியிட்டுள்ள பதில் பதிவில் கூறியிருப்பதாவது:
“அதிக எண்ணிக்கையிலான விமான நிலையங்கள் மற்றும் சிறந்த விமானப் போக்குவரத்து இணைப்பு.. விமானப் போக்குவரத்து துறை மக்களை ஒருங்கிணைப்பதுடன் தேசத்தின் முன்னேற்றத்திற்கும் ஊக்கமளிக்கிறது.”
மனித வள மேம்பாட்டு அமைச்சகம்
உயர்கல்வி மற்றும் தொழில்நுட்பம், தொழிற்கல்வி மற்றும் பயிற்சியுடன் ஒருங்கிணைந்த கல்வி மற்றும் ஆராய்ச்சியை வலுப்படுத்த பிரிக்ஸ் நாடுகளின் கல்வி அமைச்சர்கள் கூட்டு பிரகடனத்தில் கையெழுத்து
உயர்கல்வி மற்றும் தொழில்நுட்பம், தொழிற்கல்வி மற்றும் பயிற்சியுடன் ஒருங்கிணைந்து தங்களது கல்வி மற்றும் ஆராய்ச்சியை மேலும் வலுப்படுத்தும் நோக்கத்தோடு ஐந்து பிரிக்ஸ் நாடுகளின் கல்வி அமைச்சர்கள் இன்று ஓர் கூட்டு பிரகடனத்தில் காணொலிக் காட்சி வாயிலாகக் கையெழுத்திட்டனர். இந்தியா நடத்தும் 13-வது பிரிக்ஸ் உச்சி மாநாட்டின் ஒரு பகுதியாக நடைபெற்ற பிரிக்ஸ் கல்வி அமைச்சர்களின் 8-வது கூட்டத்தில், உள்ளடக்கிய மற்றும் சமமான, தரமானக் கல்வியை உறுதி செய்வதற்கு மின்னணு மற்றும் தொழில்நுட்பத் தீர்வுகளைப் பயன்படுத்துவது, ஆராய்ச்சி மற்றும் கல்வியில் ஒருங்கிணைப்பை மேம்படுத்துவது ஆகிய 2 கருப்பொருட்களை அமைச்சர்கள் ஆராய்ந்தனர்.
உள்ளடக்கிய மற்றும் சமமான தரமான கல்வியை உறுதி செய்வதற்கு மின்னணு மற்றும் தொழில்நுட்பத் தீர்வுகளைப் பயன்படுத்துவதற்கு இது தொடர்பான முன்முயற்சிகளை உருவாக்க தங்களுக்கு உதவிகரமாக இருக்கும் வகையில் அடிப்படை அறிவு சார்ந்த விஷயங்களை அதிகரிக்க உறுப்பு நாடுகள் சம்மதம் தெரிவித்தன. சிறந்த நடைமுறைகளை மற்றொருவருடன் பகிரும் வகையிலான இயக்க முறையை உருவாக்கவும் அமைச்சர்கள் இசைவு தெரிவித்தனர். கருத்தரங்கங்கள், கொள்கை பேச்சுவார்த்தைகள், நிபுணர்களுடனான கலந்துரையாடல் உள்ளிட்டவை இதில் அடங்கும்.
கல்வி மற்றும் ஆராய்ச்சியில் தங்களது ஒருங்கிணைப்பை மேம்படுத்துவதற்காக, பிரிக்ஸ் நாடுகளில் உள்ள உயர்கல்வி நிறுவனங்களுக்கு இடையே இரட்டை பட்டங்களை வழங்குவதோடு, பிரிக்ஸ் கூட்டணி நாடுகளில் மாணவர்கள் மற்றும் ஆசிரியர்களின் இயங்குதிறனை ஏற்படுத்துவதற்கும் அமைச்சர்கள் சம்மதம் தெரிவித்தனர். ஒவ்வொரு பிரிக்ஸ் நாடும் தொழில்நுட்ப மற்றும் தொழில் பயிற்சி மற்றும் கல்விக்கு முன்னுரிமை அளிக்க வேண்டும் என்றும் இதனை ஊக்குவிப்பதற்கான தங்களது நிலைப்பாட்டையும் அவர்கள் எடுத்துரைத்தனர்.
கூட்டத்திற்குத் தலைமை தாங்கிய மத்திய கல்வி, தொலைத்தொடர்பு, மின்னணு மற்றும் தகவல் தொழில்நுட்ப இணை அமைச்சர் திரு சஞ்சய் தோத்ரே, பெருந்தொற்றின் தாக்கத்தைக் குறைப்பதற்காகவும், மீண்டு எழும் வகையிலான கல்விமுறையை மீண்டும் கட்டமைக்கவும் உலகம் முழுவதும் உள்ள மாணவர்கள், ஆசிரியர்கள், பெற்றோர் மற்றும் அரசுகளின் முயற்சிகளை இந்தியா ஊக்குவிப்பதாகக் கூறினார். கல்வித்துறையின் முழு திறனை வளர்ப்பதற்காக பிரிக்ஸ் நாடுகளிடையே பல தரப்பு ஒத்துழைப்பின் முக்கியத்துவத்தை அவர் கோடிட்டுக் காட்டினார்.
கல்வித்துறையில் கொவிட்-19 பெருந்தொற்றின் தாக்கத்தைக் குறைப்பதற்காக ஒவ்வொரு நாடும் மேற்கொண்டுள்ள முயற்சிகள் மற்றும் கொள்கைகளையும் அமைச்சர்கள் பகிர்ந்துகொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733158
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 199.71 கோடியைக் கடந்தது
இந்தியாவில் இன்று காலை 7 மணி நிலவரப்படி 199.71 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,62,86,177 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.79 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.32 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.48 சதவீதமாக உள்ளது. கடந்த 24 மணி நேரத்தில் 18,301 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,30,63,651.
இந்தியாவில் கடந்த 24 மணி நேரத்தில் 20,044 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,17,895 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.90 கோடி . வாராந்திரத் தொற்று 4.40 சதவீதமாக உள்ளது. தினசரித் தொற்று விகிதம் 4.80 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1841958
பிரதமர் அலுவலகம்
முதல் சரக்கு ரயில் மணிப்பூர் ராணி கைடின்லியு ரயில் நிலையம் சென்றடைந்ததற்கு பிரதமர் பாராட்டு
மணிப்பூர் தமெங்லாங் மாவட்டத்தில் ராணி கைடின்லியு ரயில் நிலையத்துக்கு முதல் சரக்கு ரயில் சென்றடைந்ததற்கு பிரதமர் திரு நரேந்திர மோடி பாராட்டு தெரிவித்துள்ளார். மணிப்பூர் மாநிலத்துக்கான இணைப்பு அதிகரிக்கப்படும் மற்றும் வர்த்தகம் ஊக்குவிக்கப்படும் எனவும் அவர் கூறியுள்ளார்.
வடகிழக்கு பகுதி மேம்பாட்டுத்துறை அமைச்சர் திரு ஜி கிஷன் ரெட்டியின் சுட்டுரைக்கு பதில் அளித்துள்ள பிரதமர் மோடி கூறியிருப்பதாவது:
‘‘வடகிழக்கு மாநிலத்துக்கான மாற்றம் தொடர்கிறது.
மணிப்பூர் மாநிலத்துக்கான இணைப்பு அதிகரிக்கப்படும் மற்றும் வர்த்தகம் ஊக்குவிக்கப்படும். மாநிலத்தின் அருமையான தயாரிப்புகள், நாடு முழுவதும் செல்லும்.’’
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 114 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 114 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 14,68 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769076
சுகாதாரம் மற்றும் குடும்ப நலத்துறை அமைச்சகம்
சுமார் 37.07 கோடி கொவிட் தடுப்பூசி டோஸ்கள் : மாநிலங்கள், யூனியன் பிரதேசங்களுக்கு விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 37.07 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 23,80,000 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 35,40,60,197 டோஸ் தடுப்பூசி  பயன்படுத்தப்பட்டுள்ளன.
சுமார் 1.66 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733012
ஆயுஷ்
ஆயுஷ் எனப்படும் பாரம்பரியமருத்துவத்தின் பலன்களை தேசிய ஆயுஷ் இயக்கம் மூலம் பெரும்பாலானோர் பயனடைய ஏதுவாகஆயுஷ் உள்கட்டமைப்பு வசதிகளை மாநிலங்கள் மற்றும் யூனியன் பிரதேசங்கள் பலப்படுத்தவேண்டும்
தேசிய ஆயுஷ் இயக்க மாநாடு 2023 -ன் வட்டமேசை விவாதத்தில் மாநிலங்கள் மற்றும் யூனியன் பிரதேசங்களின் சுகாதார மற்றும் ஆயுஷ் துறை அமைச்சர்கள் கலந்துகொண்டனர். இரண்டு நாள் மாநாட்டின் ஒரு பகுதியாக நடைபெற்ற இந்த விவாதத்தில், ஆயுஷ் எனப்படும் பாரம்பரிய இந்திய மருத்துவத்தின் பலன்களை தேசிய ஆயுஷ் இயக்கம் வாயிலாக பெரும்பாலானோர் பயனடைய ஏதுவாக ஆயுஷ் உள்கட்டமைப்பு வசதிகளை மாநிலங்கள் மற்றும் யூனியன் பிரதேசங்கள் பலப்படுத்த வேண்டியதன் அவசியம் குறித்து விவாதிக்கப்பட்டது. இதில் மத்திய ஆயுஷ், துறைமுகம், கப்பல் மற்றும் நீர்வழித்துறை அமைச்சர் திரு சர்பானந்த சோனாவால், அத்துறையின் இணையமைச்சர் டாக்டர் முஞ்ச்பாரா மகேந்திரபாய், உத்திரப்பிரதேசம், மத்தியப்பிரதேசம், ஹரியானா, இமாச்சலப்பிரதேசம், கோவா, ஜார்க்கண்ட், உத்தராகண்ட், அசாம், மிசோரம், நாகாலாந்து, அருணாச்சலப்பிரதேசம் ஆகிய மாநிலங்களின் சுகாதாரத் துறை அமைச்சர்களும் கலந்து கொண்டனர்.
விவாதத்தில் பேசிய அமைச்சர் சோனாவால், பழமை வாய்ந்த பாரம்பரிய மருத்துவமான ஆயுஷ் மருத்துவ முறையை முன்னெடுத்து செல்ல மாநில அரசுகள் நடவடிக்கை எடுக்க வேண்டும் என்றார். யோகப் பயிற்சிக்கு அனைத்து மாநிலங்களும் முக்கியத்துவம் கொடுக்க வேண்டும் என்றும், அப்போது தான் அடுத்த மாதம் கொண்டாடப்பட உள்ள சர்வதேச யோகா தினக் கொண்டாட்டத்தில் அதிக எண்ணிக்கையிலான மக்கள் பங்கேற்பதை உறுதி செய்ய முடியும் என்றும் தெரிவித்தார்.
சிறப்பு சேவைகள் மற்றும் கட்டுரைகள்
கோயம்புத்தூர், வடவள்ளியில் காதி பஞ்சாயத்து
கோயம்புத்தூர் மாவட்டம் வடவள்ளியில் காதி பஞ்சாயத்து எனும் காதி மற்றும் கிராம கைவினைஞர்களிடம் குறை கேட்கும் கூட்டம் நடைபெற்றது. இந்தக் கூட்டத்தில் மத்திய குறு, சிறு மற்றும் நடுத்தர தொழில்கள் அமைச்சகத்தின் கீழ் உள்ள காதி மற்றும் கிராமத் தொழில்கள் ஆணையத்தின் சந்தைப்படுத்துதல் நிபுணத்துவ உறுப்பினர் திரு.மனோஜ் குமார் கோயல் கலந்து கொண்டு கைவினைஞர்களின் குறைகளைக் கேட்டறிந்தார். கோயம்புத்தூரில் உள்ள காஞ்சிபுரம் சர்வோதய சங்கத்திற்கு சென்றிருந்த அவர், வடவள்ளியில் காதி மற்றும் கிராமத் தொழில்களின் செயல்பாடுகளைப் பார்வையிட்டார். இங்கு பட்டு நெசவாளர்களை சந்தித்து அவர் கலந்துரையாடினார்.
நெசவாளர்கள் வயதுமூப்பை அடைந்திருப்பதால் ஊதிய உயர்வு, ஓய்வூதியப் பயன்கள், மருத்துவக் காப்பீடு ஆகிய கோரிக்கைகளை ஆணைய உறுப்பினரிடம் தெரிவித்தனர். இந்தக் கோரிக்கைகளை எழுத்து வடிவத்தில் தருமாறும் அப்போதுதான் இதனை ஆணையத்தின் முன் சமர்ப்பித்து பொருத்தமான முடிவுகளை எடுக்க இயலும் என்று திரு.கோயல் தெரிவித்தார்.
தங்களிடம் குறைகளைக் கேட்டறிந்ததற்கும் சாத்தியமான வழிகளில் உதவி செய்ய திறந்த மனதுடன் பேசியதற்கும் காதி கிராமத் தொழில் கைவினைஞர்கள் திரு.கோயலுக்கு நன்றி தெரிவித்தனர்.
காதி பஞ்சாயத்துக்குப் பின் கைவினைக் கலைஞர்களுடன் நடைபெற்ற சமபந்தி போஜனத்தில் திரு.மனோஜ் குமார் கோயலும் கலந்து கொண்டு உணவருந்தினார்.
பிரதமர் அலுவலகம்
காமராஜரின் பிறந்தநாளையொட்டி அவரை பிரதமர் நினைவு கூர்ந்துள்ளார்
காமராஜரின் பிறந்தநாளையொட்டி அவரை பிரதமர் திரு நரேந்திர மோடி நினைவு கூர்ந்துள்ளார். இந்திய விடுதலைப் போராட்டத்தில் அழியா பங்களிப்பை வழங்கியுள்ள காமராஜர், கருணையுள்ள நிர்வாகியாகவும் திகழ்ந்தவர் என புகழாரம் சூட்டியுள்ளார்.
பிரதமர் வெளியிட்டுள்ள ட்விட்டர் பதிவில்;
“காமராஜரின் பிறந்தநாளில் அவரை நினைவுகூர்கிறேன். இந்திய விடுதலைப் போராட்டத்தில் அழியா பங்களிப்பை வழங்கியுள்ள காமராஜர், கருணையுள்ள நிர்வாகியாகவும் திகழ்ந்தவர் என புகழாரம் சூட்டியுள்ளார். வறுமையை ஒழிக்கவும், மனிதர்களின் வேதனையை போக்கவும் அரும்பாடுபட்டவர் அவர். சுகாதாரம் மற்றும் கல்வி வசதிகளை மேம்படுத்துவதிலும் அவர் சிறப்பு கவனம் செலுத்தினார்” என்று குறிப்பிட்டுள்ளார்.
பஞ்சாயத்து ராஜ் அமைச்சகம்
தமிழ்நாடு உட்பட 20 மாநிலங்களில் உள்ளாட்சி அமைப்புகளில் பெண்களுக்கு 50 சதவீத இட ஒதுக்கீடு அளிக்கப்பட்டுள்ளது: அமைச்சர்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வேளாண் மற்றும் விவசாயிகள் நலன் அமைச்சர், திரு நரேந்திர சிங் தோமர், கீழ்க்கண்ட தகவல்களை அளித்தார்.
இந்திய அரசியலமைப்பின் படி பஞ்சாயத்துகள் மாநிலப் பட்டியலில் வருகின்றன. பஞ்சாயத்து ராஜ் அமைப்புகளில் மொத்தம் உள்ள இடங்களில் மூன்றில் ஒரு பங்கு பெண்களுக்கு வழங்கப்பட வேண்டும் என்று சட்டம் கூறுகிறது.
பஞ்சாயத்து ராஜ் அமைச்சகத்தில் உள்ள தகவல்களின் படி, 20 மாநிலங்களில் உள்ளாட்சி அமைப்புகளில் பெண்களுக்கு 50 சதவீத இட ஒதுக்கீடு அளிக்கப்பட்டுள்ளது.
அவை ஆந்திரப் பிரதேசம், அசாம், பீகார், சத்தீஸ்கர், குஜராத், ஹிமாச்சல் பிரதேசம், ஜார்கண்ட், கர்நாடகா, கேரளா, மத்திய பிரதேசம், மகாராஷ்டிரா, ஒடிசா, பஞ்சாப், ராஜஸ்தான், சிக்கிம், தமிழ்நாடு மற்றும் தெலங்கானா ஆகும்.
இது தவிர, உள்ளாட்சி தலைவர் பதவிகளிலும் பட்டியலினத்தவர், பழங்குடியினர் மற்றும் பெண்களுக்கு இட ஒதுக்கீடு அளிக்கப்படுகிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1658145MBS/GB
(Visitor Counter : 1076
சமூக நிதி மற்றும் அதிகாரமளித்தல் அமைச்சகம்
நாட்டில் இயங்கும் முதியோர் இல்லங்கள்
மத்திய சமூக நீதி மற்றும் அதிகாரமளித்தல் துறை, மூத்த குடிமக்களுக்கான ஒருங்கிணைந்த திட்டத்தை செயல்படுத்தி வருகிறது.
இத்திட்டத்தின் கீழ் ரசு சாரா நிறுவனங்கள், தன்னார்வ தொண்டு நிறுவனங்கள் போன்றவை முதியோர் இல்லங்களை நடத்துவதற்கும் பராமரிப்பதற்கும் உதவிகள் வழங்கப்படுகின்றன. தற்போது 14,890 மூத்த குடிமக்கள் பயனாளிகளைக் கொண்ட 506 முதியோர் இல்லங்கள் இதன் கீழ் பயன்பெற்று வருகின்றன.
இந்த முதியோர் இல்லங்களின் பணித் திறனை அதிகரிக்க, ஆன்லைன் மூலம் விண்ணப்பங்களை சமர்ப்பித்தல் மற்றும் கண்காணிப்பு போன்ற நடவடிக்கைகள் மேற்கொள்ளப்பட்டு வருகின்றன.
மாநிலங்களவையில் இன்று எழுத்துப்பூர்வமாக அளித்த பதிலில் சமூக நீதி மற்றும் அதிகாரமளித்தல் துறை இணையமைச்சர் சுஷ்ரி பிரதிமா பவுமிக் இந்த தகவலை தெரிவித்துள்ளார்.
சிறப்பு சேவைகள் மற்றும் கட்டுரைகள்
சான்சிபார் வளாகத்திற்கு சென்னை ஐஐடி விண்ணப்பங்களைக் கோரியுள்ளது
தரவு அறிவியல் மற்றும் செயற்கை நுண்ணறிவில் 4 ஆண்டு இளங்கலை மற்றும் 2 ஆண்டு முதுகலை ஆகிய இரண்டு படிப்புகளுக்கு இணையதளத்தில் விண்ணப்பிக்க 2023, ஆகஸ்ட் 5 கடைசி நாளாகும்
சென்னையில் உள்ள இந்திய தொழில்நுட்பக் கழகம்  அதன் சான்சிபார் வளாகம் வழங்கும் படிப்புகளுக்கு விண்ணப்பங்களை வரவேற்றுள்ளது.
சென்னை ஐ.ஐ.டி-யின் சான்சிபார் வளாகம், தகுதிகளைப் பொறுத்து தரவு அறிவியல் மற்றும் செயற்கை நுண்ணறிவு ஆகியவற்றில் நான்கு ஆண்டு இளநிலை அறிவியல் பட்டம் அல்லது தரவு அறிவியல் மற்றும் செயற்கை நுண்ணறிவு ஆகியவற்றில் இரண்டு ஆண்டு முதுநிலை தொழில்நுட்பப் பட்டம் ஆகியவற்றை வழங்குகிறது. இந்தியர்கள் உட்பட அனைத்து நாட்டு மாணவர்களும் இந்த பாடப் பிரிவுகளில் சேரலாம்.
இங்கிலாந்து மற்றும் ஆஸ்திரேலியாவில் உள்ள சென்னை ஐ.ஐ.டி-யின் கூட்டாளர் நிறுவனங்களுடன் வெளிநாட்டில் படிப்பது / செமஸ்டர் பரிமாற்ற திட்டங்கள், பல்வேறு தொடர்புடைய நிறுவனங்களுடன் உள்நிலைப் பயிற்சி மற்றும் இந்தியாவின் சென்னையில் உள்ள ஐ.ஐ.டி வளாகத்தில் சில படிப்பு தேவைகளை பூர்த்தி செய்வதற்கான வாய்ப்பும் இதில் அடங்கும்.
விண்ணப்பங்களை இணையதளத்தில் சமர்ப்பிக்க வேண்டும். விண்ணப்பிப்பதற்கான கடைசி தேதி 2023, ஆக்ஸ்ட் 5 ஆகும். கட்டணம், தங்குமிடம் மற்றும் வாழ்க்கைச் செலவுகள், மாதிரி வினாத்தாள்கள், நிதி உதவி மற்றும் பிற விவரங்கள் உள்ளிட்ட கூடுதல் தகவல்களை https://zanzibar.iitm.ac.in என்ற இணையதளத்தில் காணலாம்
மாணவர் சேர்க்கை செயல்முறை குறித்து ஐ.ஐ.டி மெட்ராஸ் சான்சிபார் வளாகத்தின் பொறுப்பாளரும் பொறியியல் மற்றும் அறிவியல் பள்ளியின் டீனுமான பேராசிரியர் பிரீத்தி அகிலம் கூறுகையில், கடந்த மூன்று ஆண்டுகளில் பன்னிரெண்டாம் வகுப்பு, படிவம் 6 அல்லது அதற்கு சமமான தேர்ச்சி பெற்றவர்கள் இளநிலை பட்டத்திற்கும், ஏதேனும் பொறியியல் / அறிவியல் பிரிவில் 4 ஆண்டு இளநிலை பட்டம் பெற்றவர்கள் எம்.டெக் பட்டத்திற்கும் விண்ணப்பிக்க தகுதியுடையவர்கள் என்றார். தகுதியான, திறமையான மாணவர்களுக்கு நிதி உதவி கிடைக்கும் என்றும் அவர் கூறினார்.
கூடுதல் தகவல்களை கீழ்கண்ட மின்னஞ்சல் முகவரிக்கு எழுதுவதன் மூலமோ - iitm_zanzibar@ge.iitm.ac.in அல்லது பின்வரும் எண்ணைத் தொடர்புகொள்வதன் மூலமோ பெறலாம்: +91 90433 38564
பிரதமர் அலுவலகம்
ஆயுஷ்மான் பாரத் திட்டத்தின் ஒரு கோடியாவது பயனாளியுடன் பிரதமர் உரையாடல்
ஆயுஷ்மான் பாரத் திட்டத்துடன் தொடர்புடைய மருத்துவர்கள், செவிலியர்கள் மற்றும் பிறரது முயற்சிகளுக்குப் பாராட்டு
ஆயுஷ்மான் பாரத் திட்டத்தின் மிகப் பெரிய பயன் இந்தியாவில் எங்கும் மலிவான கட்டணத்தில் உயர்தர மருத்துவ சிகிச்சை பெறும் வகையில் கையடக்கமானது என பிரதமர் கூறியுள்ளார்
ஆயுஷ்மான் பாரத் திட்டத்தின் கீழ் பயனாளிகள் எண்ணிக்கை ஒரு கோடியைத் தாண்டியதால், பிரதமர் திரு. நரேந்திர மோடி தனது மகிழ்ச்சியைத் தெரிவித்துள்ளார்.
இது குறித்து அவர் வெளியிட்ட டிவிட்டர் பதிவுகளில், ‘‘ஆயுஷ்மான் பாரத் திட்டத்தின் பயனாளிகளின் எண்ணிக்கை ஒரு கோடியைத் தாண்டியது, ஒவ்வொரு இந்தியரையும் பெருமையடைச் செய்யும்’’ என்று தெரிவித்துள்ளார்.
“2 ஆண்டு காலத்திற்குள் இத்திட்டம் ஏராளமானவர்களின் வாழ்க்கையில் ஆக்கப்பூர்வமான தாக்கத்தை ஏற்படுத்தியுள்ளது. அனைத்துப் பயனாளிகளுக்கும், அவர்தம் குடும்பத்தினருக்கும் நான் வாழ்த்துகளைத் தெரிவித்துக் கொள்கிறேன். அவர்கள் சிறந்த உடல்நலத்துடன் இருக்க பிரார்த்தனை செய்கிறேன்” என்று பிரதமர் கூறியுள்ளார்.
ஆயுஷ்மான் பாரத் திட்டத்துடன் தொடர்புடைய மருத்துவர்கள், செவிலியர்கள் மற்றும் இதர மருத்துவப் பணியாளர்களின் முயற்சிகளைப் பாராட்டுவதாக திரு.மோடி கூறியுள்ளார்.
‘‘அவர்களின் முயற்சிகள் இத்திட்டத்தை உலகின் மிகப் பெரிய சுகாதார திட்டமாக உருவாக்கியுள்ளது. இந்தத் திட்டம் பல இந்தியர்களின், குறிப்பாக ஏழைகள் மற்றும் கீழ்தட்டு மக்களின் நம்பிக்கையை வென்றுள்ளது” என்று பிரதமர் தெரிவித்துள்ளார்.
ஆயுஷ்மான் பாரத் திட்டத்தின் நன்மைகளை விளக்கிய பிரதமர், இத்திட்டத்தின் மிகப் பெரிய பயன்களில் ஒன்று கையடக்கம் என குறிப்பி்ட்டார். ‘‘இத்திட்டத்தின் பயனாளிகள் மலிவான கட்டணத்தில் உயர்தர மருத்துவ சிகிச்சையை, தாங்கள் பதிவு செய்த இடத்தில் மட்டும் அல்லாமல், இந்தியாவின் எந்த பகுதியிலும் பெறலாம். இது வீட்டை விட்டு வெளியிடங்களில் பணியாற்றுபவர்கள், அல்லது பதிவு செய்த இடத்தில் இல்லாமல் வேறு இடங்களில் இருப்பவர்களுக்கு உதவுகிறது’’ என்று திரு மோடி தனது டிவிட்டர் பதிவில் கூறியுள்ளார்.
தற்போதைய சூழலில் ஆயுஷ்மான் பாரத் திட்டப் பயனாளிகளுடன் தன்னால் உரையாட முடியவில்லை என பிரதமர் கூறியுள்ளார். இருப்பினும், ஆயுஷ்மான் பாரத் திட்டத்தின் ஒரு கோடியாவது பயனாளியான, மேகாலயாவைச் சேர்ந்த பூஜா தபாவுடன் தொலைபேசியில் அவர் உரையாடினார்.
(